แนวโน้มราคาทองยังไปต่อ แม้ว่าเฟดจะขึ้นดอกเบี้ย
ได้เวลาทองลงแล้วหรือยัง เมื่อสหรัฐฯ ขึ้นดอกเบี้ยครั้งแรกในรอบ 10 ปี
15 มี.ค. 2565

นายมรุต วสุนธรา นักวิเคราะห์ทองคำอินเตอร์โกลด์ ในปีช่วง 2016 - 2019 ธนาคารกลางสหรัฐฯ หรือที่เราเรียกกันสั้นๆว่าเฟด (Fed) ประกาศขึ้นอัตราดอกเบี้ยอย่างต่อเนื่อง ซึ่งหากใครที่ลงทุนในหุ้นอยู่ตอนนั้นคงจำกันได้ว่า ตลาดหุ้น Dow jone พุ่งทำ All time high หรือจุดสูงสุดตลอดกาลอย่างต่อเนื่อง แต่ในทางกลับกันที่ราคาทองคำนั้นโดนทุบลงอย่างต่อเนื่องทุกปี ต่ำสุดที่ประมาณ 1050$ เลยทีเดียวแต่เวลาต่อมาได้เกิดสงครามทางการค้าระหว่างจีนกับสหรัฐขึ้น ทำให้เฟดเริ่มกลับมาทำการลดอัตราดอกเบี้ยอีกครั้ง และตบท้ายด้วยการเจอวิกฤติโควิด-19 จนทำให้เฟดต้องกดอัตราดอกเบี้ยลงสู่ระดับ 0% ทันที และนั้นก็คือ จุดกลับตัวขาขึ้นของทุกตราสารการเงินจนมาถึงทุกวันนี้ ที่กระแสการขึ้นดอกเบี้ยกลับมาอีกครั้ง คำถามก็คือในปี 2016-2019 เฟดขึ้นดอกเบี้ยต่อเนื่อง แต่ทำไมตลาดหุ้นถึงขึ้นอย่างต่อเนื่อง อีกทั้งการขึ้นดอกเบี้ยของเฟดในครั้งนี้ จะทำให้หุ้นขึ้นแล้วทองลงอีกหรือไม่


ก่อนอื่นเรามาวิเคราะห์ในภาพกว้างๆ กันก่อนนะครับ ว่าสภาวะแบบใดที่จะทำให้หุ้นขึ้น ซึ่งการที่หุ้นจะขึ้นได้ก็ต่อเมื่อผลกำไรบริษัทนั้นออกมาดีหรือมีแนวโน้มที่จะออกมาดี ( กำไร = รายรับ - รายจ่าย )โดยรายรับเกิดจากการค้าที่ดี ซึ่งหากภาพใหญ่ๆของโลก นั้นก็คือ GDP เติบโตได้ดี แสดงถึงการค้าในภาพรวมที่เติบโต และรายจ่ายที่เกิดจากต้นทุนในด้านต่างๆลดลง และในวันนี้อินเตอร์โกลด์จะขอพูดถึงต้นทุนทางการเงิน เนื่องจากเป็นต้นทุนที่แต่ละบริษัทต้องเจอเหมือนกันนะครับต้นทุนทางการเงิน ก็คือดอกเบี้ยที่เฟดจะประกาศขึ้นหรือลงนั่นแหละครับ เพราะมันมีผลต่อดอกเบี้ยเงินฝากและดอกเบี้ยเงินกู้ บริษัทส่วนใหญ่ก็มักจะมีหนี้กันทั้งนั้นเป็นเรื่องปกติ บริษัทที่มีหนี้เยอะเทียบกับกำไร จะมีความเสี่ยงมากเวลาเฟดขึ้นดอกเบี้ยสมมุติว่าบริษัท A มีรายได้ปีละ 100,000,000 บาท มีหนี้อยู่ 500,000,000 บาท กำไรสุทธิปีละ 10,000,000 บาท แล้วถ้าเฟดประกาศขึ้นดอกเบี้ย 1 step หรือ 0.25% ต่อปี เท่ากับว่าบริษัท A มีรายจ่ายเพิ่มขึ้นทันที 500,000,000*0.25% = 1,250,000 บาทต่อปี ทำให้กำไรต่อปีหายไปถึง 12.5% เลยทีเดียว แล้วจะไม่ให้หุ้นร่วงได้อย่างไร… คำตอบคือได้ ถ้าหากว่าเศรษฐกิจเติบโตดีมากๆ ทำให้รายได้เติบโตขึ้น ชดเชยรายจ่ายที่สูงขึ้นได้ พออ่านมาถึงตรงนี้นักลงทุนคงพอจะเดาได้แล้วใช่ไหมครับว่าทำไมช่วงตอนที่เฟดขึ้นดอกเบี้ยนั้นตลาดหุ้นถึงพุ่งขึ้นตลอดต่อไปเรามาวิเคราะห์เศรษฐกิจกัน โดยอินเตอร์โกลด์มองว่าเศรษฐกิจในตอนนี้จะเรียกว่าดีก็ไม่ค่อยถูกต้องเท่าไหร่นัก มันแค่ดีกว่าเมื่อปี 2021 แต่ไม่ได้หมายความว่าดี ซึ่งยังไม่รวมเรื่องความขัดแย่งระหว่างประเทศ ที่จะนำมาซึ่งการคว่ำบาตรต่างๆ รวมถึงสิ่งที่จะเกิดขึ้นกับยูเครน ซึ่งต่อให้สงครามสงบลง ยูเครนก็ไม่เหมือนเดิม รวมถึง supple chain ในยูเครนที่ถูกทำลายไป ซึ่งก็ต้องใช้เวลาอีกนานกว่าจะกลับมาเป็นเหมือนเดิม จุดนี้เป็นความจริงที่จะกระตุ้นภาวะเงินเฟ้อให้รุนแรงขึ้น ทำให้มองว่าเศรษฐกิจโลกจะต้องถดถอยอย่างแน่นอนตอนนี้นักลงทุนคงทราบกันแล้วว่าเฟดกำลังพยายามจะขึ้นดอกเบี้ยตลอดทั้งปี 2022 และอย่างที่เราได้วิเคราะห์กันไปแล้วว่า เศรษฐกิจโลกจะถดถอย ดังนั้นตลาดหุ้นหรือสินทรัพย์ที่มีความเสี่ยงต่างๆจะโดนเทขาย รวมไปถึงตราสารหนี้ก็จะโดนเทขายด้วยเช่นกัน เพราะตราสารหนี้ไม่ชอบช่วงเวลาที่เงินเฟ้อเติบโต แต่คำถามที่จะตามมาคือ เมื่อขายออกมาแล้วแล้ว เงินจะไปอยู่ที่ไหน?ในช่วงเวลาแบบนี้เงินมักจะไหลไปในที่ที่มีสภาพคล่องสูงและมีความเสี่ยงที่ต่ำ เพื่อรอโอกาสการลงทุนดีๆ ที่อาจจะเกิดขึ้น เช่น ช่วงเวลาที่หุ้นร่วง 50% หรือการลงทุนในรัสเซียก็อาจเป็นที่น่าจับตามองเพราะเมื่อรัสเซียเกิดวิกฤติก็จะเหมือนของลดราคากระหน่ำซัมเมอร์เซล ดังนั้นสินทรัพย์ที่ตอนนี้นักลงทุนเอาเงินเข้าไปหลบภัย หลักๆเลยคือ สกุลเงินดอลลาร์สหรัฐ ส่วนทองคำความจริงไม่ชอบการขึ้นดอกเบี้ย แต่ชอบเศรษฐกิจถดถอยและเงินเฟ้อมากๆ ดังนั้นจึงทำให้ทองคำมีน่าสนใจในระยะยาวด้วยเช่นกันถึงแม้ว่าเราจะรู้แล้วว่าหากเฟดขึ้นดอกเบี้ยและเศรษฐกิจโลกจะถดถอยใน 1-2 ปี ข้างหน้า แต่ในระยะสั้น ความไม่แน่นอนของรัสเซีย-ยูเครน ยังสามารถออกหัวหรือก้อยได้เสมอ ทำให้อินเตอร์โกลด์มองว่าอาจผ่านจุดสูงสุดของความขัดแย่งไปแล้ว และเมื่อใดที่ความขัดแย่งคลี่คลายลง ทองคำจะถูกเทขายทำกำไรออกมา ซึ่งจะกดดันราคาทองคำระยะสั้น ประกอบกับเรื่องที่เฟดจะปรับขึ้นอัตราดอกเบี้ย จากทั้ง 2 องค์ประกอบนี้จะกดดันทองคำอย่างมาก โดยคาดว่าเราอาจได้เห็นราคาทองคำต่ำสุดที่ 1900$/oz ภายใน 1-2 เดือนข้างหน้า และนั้นจะเป็นโอกาสเริ่มเก็บทอง ของนักลงทุนทองคำระยะยาว เพราะความจริงที่ว่าโลกจะไม่กลับไปเป็นเหมือนเดิมในช่วง 1-2 ปีแน่ๆ ดั้งนั้นสภาวะเงินเฟ้อสูงบวกกับสภาวะเศรษฐกิจที่อ่อนแอทั่วโลกคือช่วงเวลาที่ทองคำให้ผลตอบแทนดีที่สุด โดยอินเตอร์โกลด์ยังมองว่าเฟดจะไม่สามารถขึ้นดอกเบี้ยได้ต่อเนื่องทั้งปีอย่างที่เฟดกล่าวไว้อีกด้วย หากเป็นแบบนี้ทองคำจะขึ้นได้รุนแรงกว่าที่หลายคนคิด แต่วันนี้เอาไว้เท่านี้ก่อนแล้วกัน คิดว่ายาวมากแล้ว ใครอยากรู้ว่าทำไมอินเอตร์โกลด์ถึงคิดว่าเฟดมีโอกาสจะคืนคำพูดตัวเองสูงติดตามต่อได้ในตอนต่อไป